ক্ষমতাসীনেরা মনে করছে, ২০১৭ সালের শুরুতে রাজপথের আন্দোলনে নামতে পারে বিএনপি। যদি তাই হয়, তবে বিএনপি দমনে দলটির নেতাদের বিরুদ্ধে দায়ের করা বিভিন্ন মামলাকেই ‘অস্ত্র’ হিসেবে ব্যবহার করবে আওয়ামী লীগ। দলটির নীতি-নির্ধারণী পর্যায়ের নেতাদের সঙ্গে কথা বলে এমন আভাস পাওয়া গেছে। যদি বিএনপি আন্দোলনের নামে দেশে অস্থিতিশীল পরিস্থিতি সৃষ্টি করতে চায়, তাহলে দলটির নেতাদের বিরুদ্ধে বিভিন্ন সময়ে দায়ের করা মামলাগুলো সক্রিয় করে তোলা হবে।